**Poet cu normă întreagă**

*Lavinia Elena Niculicea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

îmi pun gândul inocent

pe ghilotina timpului

cu miros de mușcate sălbatice

ispășesc clipa cu pleoapele

deschise către mâine

visul înghețat să sărute

coapsa primăverii la orizont

cerul îmi lustruiește aripile ponosite

să pot zbura la altitudinea dorului

ciugulit de păsări dezmoștenite

pe tărâmul iubirii

să pot fi poet cu normă întreagă

în slujba lumii